Ըստ էության՝ Սերժ Սարգսյանը նաև վերստին պնդել է, որ որևէ բանակցություն չի կարող վարվել ԼՂ-ն Ադրբեջանի կազմում թողնելու, նրա կարգավիճակն անորոշ թողնելու տրամաբանությամբ: «Սկսելով լայնամասշտաբ ռազմական գործողություններ Լեռնային Ղարաբաղի դեմ՝ Ադրբեջանը ևս մեկ անգամ ապացուցեց, որ Ղարաբաղը Ադրբեջանի հետ ոչ մի ընդհանուր բան չի կարող ունենալ»,- ասել է նախագահը` նաև հասկացնելով, որ Ադրբեջանի սանձազերծած պատերազմը նոր իրավիճակ է ստեղծել, որտեղ հայկական կողմը կարող է հրաժարվել անգամ «կազանյան փաստաթղթից», թեև ոչ հայկական կողմի և ոչ էլ Լավրովի հայտարարություններից որևէ կերպ պարզ չի դառնում՝ արդյո՞ք այդ փաստաթուղթն է վերադարձվում բանակցությունների սեղան, թե՞ խոսքը գնում է բոլորովին նոր գաղափարների, մեխանիզմների մասին: